رادوى دومانوڤيتش

رادوى دومانوڤيتش كان كاتب و صحفى و معلم من صيربيا و كان مشهور بقصصه الساخره.

 حياته 
اتولد رادوى دومانوڤيتش فى قريه اوفزيشت فى صيربيا الوسطى و كان ابن مقاول و معلم محلى اسمه ميلوش دومانوڤيش و پيرسيدا تسوكيتش من نسل پاڤلى تسوكيتش و هوا واحد من القاده العسكريين للانتفاضه الصيربيه الاولى و التانيه، قضى طفولته فى قريه جورنى ياروشيتسى جنب من كراجويڤاتس، اتخرج من كليه الفلسفه فى جامعه بلجراد و اللى درس فيها اللغه الصيربيه و التاريخ.

سنه 1895 اتعيين فى منصب تدريسى فى پيروت فى جنوب صيربيا و هناك قابل ياشا پرودانوڤيتش (1867–1948) و هوا المعلم و الناشط اللى ساعده فى تشكيل آرائه السياسيه و كمان قابل بمراته ناتاليا راكيتيتش (1875–1939) و اللى كانت معلمه فقيره فى مدرسه من سريمسكى كارلوڤتسى و اللى دعمته طول حياته القصيره.

دخل فى صراع مع نظام سلاله اوبرينوڤيتش من وقت انضمامه للحزب الشعبى الراديكالى المعارض و اتنقل لڤرانى نهايه سنه 1895، و سنه 1896 اتنقل مره تانيه لليسكوڤاتس، بدات مهنه دومانوفيتش فى الكتابهفىايام التدريس و نشر اول قصه قصيره واقعيه ليه سنه 1895. بعد ظهوره العلنى الاول ضد الحكومه سنه 1898 اتفصل هو و مراته من الخدمه المدنيه و نقل دومانوڤيتش مع عيلته لبلجراد.

فى بلجراد بدا يشتغل مع زملاته الكتاب فى مجله «نجمه» الاسبوعيه و اللى كانت صحيفه سياسيه معارضه،و بدا يكتب و ينشر اول قصصه الساخره، زى «الشيطان» و «القضاء على العواطف»، كانت قصصه الاكتر شهره هيا «القائد» (1901) و «سترادييا» (1902)، و اللى هاجم فيها علنا و كشف عن نفاق و مغالطات النظام.

بعد الانقلاب اللى انهى عهد الكسندر اوبرينوڤيتش سنه حصل دومانوفيتش على منصب كاتب فى وزاره التعليم و سمحت له الحكومه الجديده يروح المانيا لمده سنه يتخصص فى دراسته، و اللى قضاه فى ميونيخ ولما رجع صيربيا بدا مجلته السياسيه الاسبوعيه «سترادييا» و اللى كمل فيها انتقاد نقاط الضعف فى الديمقراطيه الجديده.

 وفاته 
اتوفى رادوى دومانوڤيتش يوم 17 اغسطس 1908 بعمر 35 سنه بعد صراع طويل مع الالتهاب الرئوى المزمن و السل و اندفن فى مقبره بلجراد الجديده.Vučenov، Dimitrije: Radoje Domanović: Život، doba i geneza dela (Rad، Belgrade 1959)مشروع «رادوى دومانوفيتش»

 اعماله 
 الشيطان، 1898
 القضاء على العواطف، 1898
 ختم، 1898
 القائد، 1901
 ماركو كراليفيتش بين الصرب للمره التانيه، 1901
 البحر الميت، 1902
 الانتفاضه الحديثه، 1902
 المنطق للثور الصربى العادى، 1902
 سترادييا، 1902
 لينكات برانيه 
 الاعمال الكامله لرادوى دومانوڤيتش

 مصادر 

تصنيف:كاتب
تصنيف:كاتب من صيربيا